b'\n_START_ARTICLE_\nMari Vuorij\xc3\xa4rvi\n_START_PARAGRAPH_\nMari Kaarina Vuorij\xc3\xa4rvi (s. 8. huhtikuuta 1971 Tampere) on suomalainen sopraano._NEWLINE_Mari Vuorij\xc3\xa4rvi opiskeli laulupedagogiikan koulutusohjelmassa Tampereen konservatoriossa vuosina 1994-1999 Raija Roivaisen johdolla. Vuorij\xc3\xa4rvi t\xc3\xa4ydensi opintojaan Tampereen ammattikorkeakoulussa vuosina 2004-2007 Jaakko Ryh\xc3\xa4sen johdolla. Mari Vuorij\xc3\xa4rvi on osallistunut mm. Ritva Auvisen, Seppo Ruohosen ja Marjut Hannulan mestarikursseille sek\xc3\xa4 toimi Anette Thompsonin (Guildhall Scholl) demonstraatio-oppilaana._NEWLINE_Mari Vuorij\xc3\xa4rvi on osallistunut vuonna 1999 Lappeenrannan valtakunnalliseen laulukilpailuun saaden erikoispalkinnon. Lied-Koskimies kilpailuissa ja Merikanto-laulukilpailussa h\xc3\xa4n oli semifinalisti._NEWLINE_Vuorij\xc3\xa4rven oopperarooleja ovat mm. Elli (Miehen kylkiluu), Miss Jessel (Ruuvikierre), Liz Taylor (Jackie O.), 1. Nainen (Viimeiset kiusaukset), Ylipapitar (Aida) ja Prinsessa (Rusalka)._NEWLINE_Vuorij\xc3\xa4rvi on esiintynyt my\xc3\xb6s monin lied- ja kirkkokonsertein vakis\xc3\xa4est\xc3\xa4j\xc3\xa4ns\xc3\xa4 Antti Ter\xc3\xa4v\xc3\xa4n kanssa yli 20 vuoden ajan._NEWLINE_Solistiteht\xc3\xa4vien lis\xc3\xa4ksi Vuorij\xc3\xa4rvi on laulanut Tampereen Oopperan kuorossa vuodesta 1994 alkaen. Operetit ja musikaalit ovat tulleet h\xc3\xa4nelle tutuiksi laulaessaan Tampereen Ty\xc3\xb6v\xc3\xa4en Teatterissa ja Tampereen Musiikkiteatterissa vuosina 1995-1999._NEWLINE_Mari Vuorij\xc3\xa4rvi on toiminut laulunopettajana Valkeakoski-Opistossa vuodesta 1999 l\xc3\xa4htien. H\xc3\xa4n on opettanut laulajia my\xc3\xb6s Tampereen konservatoriossa Jaakko Ryh\xc3\xa4sen assistenttina, Pirkanmaan Musiikkiopistossa sek\xc3\xa4 Oriveden Opistossa._NEWLINE_Mari Vuorij\xc3\xa4rvi on huomioitu Pro Musica -apurahalla sek\xc3\xa4 Tampereen kaupungin, Suomen Kulttuurirahaston, Okka-s\xc3\xa4\xc3\xa4ti\xc3\xb6n ja Tauno Sairiala stipendeill\xc3\xa4. S\xc3\xa4velt\xc3\xa4j\xc3\xa4 Oliver Kohlenberg on omistanut teoksensa "Jadekampalauluja" sopraanolle ja jousiorkesterille opus 104 Mari Vuorij\xc3\xa4rvelle.'